Diari Oficial de la Generalitat Valenciana


Sumari del DOGV 4784, del 28-06-2004 (2004/6479)

RESOLUCIÓ de 14 juny de 2004, de la Direcció General de Justícia de la Conselleria de Justícia i Administracions Públiques, per la qual s'atorguen les destinacions corresponents al concurs de trasllats de 3 de novembre de 2003, pel qual s'oferien places vacants i de nova creació dels cossos d'oficials, auxiliars i agents de l'administració de justícia a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4784

Data del DOGV
:   28-06-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/6479


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 14 juny de 2004, de la Direcció General de Justícia de la Conselleria de Justícia i Administracions Públiques, per la qual s'atorguen les destinacions corresponents al concurs de trasllats de 3 de novembre de 2003, pel qual s'oferien places vacants i de nova creació dels cossos d'oficials, auxiliars i agents de l'administració de justícia a la Comunitat Valenciana. [2004/F6479]
  
Vist l'expedient instruït, com a conseqüència del concurs de trasllats convocat per la Resolució de 3 de novembre de 2003 (DOGV i BOE de 02.12.2003), per a cobrir places vacants i de nova creació entre oficials, auxiliars i agents de l'administració de justícia, a la Comunitat Valenciana.
  
Esta Direcció General de Justícia, de conformitat amb el que disposen els articles 54, 55 i 57 del Reial Decret 249/1996, de 16 de febrer, pel qual s'aprova el Reglament Orgànic dels Cossos d'Oficials, Auxiliars i Agents de l'Administració de Justícia, resol:
  
Primer
  
Fer públiques les destinacions que, amb caràcter definitiu, han sigut adjudicades als funcionaris que han participat en el concurs de trasllats convocat per la resolució de la data esmentada anteriorment, que es corresponen amb els relacionats en l'annex I de la resolució de la convocatòria i les corresponents resultes.
  
Segon
  
Excloure del concurs de trasllats els funcionaris que en l'annex II es relacionen.
  
Tercer
  
Declarar caducades les instàncies presentades pels participants en el present concurs, que no han obtingut destinació; per la qual cosa no seran tingudes en compte en futurs concursos de trasllats.
  
Quart
  
Declarar desertes les places no adjudicades en el present concurs, llevat que es pretenguen amortitzar davant de modificació de la plantilla orgànica o reordenació d'efectius d'un centre de treball, per la qual cosa seran cobertes per funcionaris de nou ingrés.
  
Cinqué
  
Per als funcionaris que es troben en actiu, i no reingressen en cap dels cossos a què es referix el present concurs, el cessament haurà d'efectuar-se en les dates que tot seguit s'indiquen: auxiliars, l'1 de juliol; oficials i agents, el 9 de juliol. La presa de possessió de la nova destinació obtinguda per concurs es produirà en els tres dies naturals següents al cessament, si no hi ha canvi de localitat, o en els 10 dies naturals següents, en cas contrari. El termini de presa de possessió serà retribuït per l'administració competent respecte a la plaça obtinguda en concurs.
  
Si la resolució comporta reingrés al servici actiu a l'administració de justícia en els cossos d'oficials, auxiliars o agents, el termini de possessió haurà de computar-se des de l'1 de juliol, si es reingressa en el cos d'auxiliars, i des del 9 de juliol, si es reingressa en el cos d'oficials o d'agents; però en el present cas dit termini no resulta retribuït, ja que es produïx abans de formalitzar-se el reingrés en els cossos d'oficials, auxiliars o agents i, per tant, no pot ser computat com de servicis efectius.
  
En el cas que els funcionaris reingressats mitjançant el present concurs es troben en actiu en altre cos de l'administració de justícia i no volgueren que s'interrompa la seua relació de servici amb l'administració, bastarà que prenguen possessió en el nou cos, i es considerarà que cessen en l'antiga destinació en la data immediatament anterior a la de la seua possessió en la nova plaça de reingrés. Per això, atesa la necessitat de comptar amb el temps indispensable per a efectuar la presa de possessió, podran sol·licitar al president, jutge, fiscal o cap de l'organisme de la seua actual destinació, un permís retribuït d'un dia, si no hi ha canvi de localitat, o de dos, en cas contrari, llevat d'aquells casos que hagen de desplaçar-se a Canàries, Illes Balears o Ceuta i Melilla, en què el permís podrà ser fins a tres dies (article 66.1.g) del Reglament Orgànic).
  
La comunitat autònoma competent, o la gerència territorial a què corresponga, els concedirà l'excedència d'ofici en el cos de procedència, si esta es produïx en un cos al servici de l'administració de justícia, en la destinació del qual es considerarà que cessen amb data anterior a la de la seua presa de possessió en els cossos d'oficials, auxiliars o agents, per tal d'evitar la interrupció en la percepció dels seus havers.
  
Els funcionaris interins i titulars, en comissió de servici o adscripció provisional, que actualment ocupen les places que han sigut adjudicades, cessaran com a conseqüència de la possessió del titular.
  
Sisé
  
Contra la present resolució, que posa fi a la via administrativa, podrà interposar-se recurs contenciós administratiu davant dels jutjats contenciosos administratius de la ciutat de València, o davant d'aquells que es troben en la circumscripció on el demandant tinga el seu domicili, en un termini de dos mesos, comptadors des de l'endemà de la seua notificació o publicació, conforme al que disposen els articles 8.2, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de la interposició de recurs potestatiu de reposició davant d'esta Direcció General de Justícia, d'acord amb els articles 116 i 117 de la Llei 4/1999, de 13 de gener.